als_Latn dik_Latn sna_Latn
Durrës. Operacioni "Paketimi", vazhdon puna e policisë kundër fenomenit të kontrabandimit të mallrave
Më datë 05.03.2015, ora 02.55, pas një pune intensive disa javore, u bë i mundur realizimi me sukses i Operacionit Policor, “Paketimi”, në kuadrin e luftës kundër fenomenit dhe goditjes së kontrabandimit të mallrave të ndryshme, shmangies së detyrimeve si dhe prodhimit të kundraligjshëm të mallrave industriale e ushqimore. Si rezultat i këtij operacioni, rreth orës 19.00, u bë i mundur arrestimi në flagrancë i shtetasit Gani Seli, 51 vjeç, banues në Durrës, sepse në orën 19.00, datë 04.03.2015, nga kontrolli në magazinën e tij në lagjen Nr.3, Durrës, iu gjetën dhe bllokuan në cilësinë e provës materiale mallra pa pullë fiskale të Ministrisë së Financës, në furgonin tip Volksvagen, që rezulton në pronësi të këtij shtetasi. Në cilësinë e provës materiale u sekuestruan mallrat e mëposhtme :
- 15 Kuti kartoni me nga 6 shishe 750 ml, me verë të kuqe, pa pullë fiskale.
- 13 shishe Konjak të madhësisë 500 ml, pa pullë fiskale.
- 5 shishe të madhësisë 1500 ml, verë e kuqe, pa pullë fiskale.
- 10 shishe të madhësisë 750 ml, verë e bardhë, pa pullë fiskale.
- 16.75 l konjak pa pullë fiskale.
- Tre qese plasmasi me ngjyrë blu, të mbushura me nga 5 kg duhan rifuxho secila. 30 paketime plastike me ngjyrë të kuqe dhe gri, të madhësisë 1000 gr, të mbushura me kafe kokër të pjekur. Dy kuti kartoni të mbushura me qese me duhan, pa pullë fiskale.
- 10 shishe me alkol.
- 10 bidona plastik të madhësisë 1 lt, me etikete.
- Një vulë metalike, me shkrime të stampuara në trupin e saj.
Gjithashtu në magazinën e këtij shtetasi, janë gjetur dhe mallra të tjerë ushqimore, pa dokumentacion ligjor, të cilat i janë kaluar për ndjekje administrative Drejtorisë Rajonale të Tatimeve Durrës, e cila ka kryer konfiskimin e të gjithë mallrave në këtë magazinë, me një vlerë prej 3,000,000 lekësh të reja.
Materialet e para hetimore, i kaluan Prokurorisë së Rrethit Gjyqësor Durrës, për veprat penale “Tregtim dhe transportimi i mallrave që janë kontrabandë“, “Fshehje e të ardhurave“ dhe “Prodhimi i kundraligjshëm i artikujve industriale dhe ushqimore“, parashikuar nga nenet 178, 180 dhe 288 të Kodit Penal.
Drejtoria e Policisë Qarkut Durrës.
als_Latn als_Latn als_Latn als_Latn als_Latn als_Latn hat_Latn als_Latn kmr_Latn als_Latn als_Latn als_Latn als_Latn als_Latn